| מתומן משוכלל |
| --- |
| מתומן משוכלל |
| צלעות וקודקודים | 8 |
|
| דיאגרמת קואקסטר-דייקין |  |
| חבורת סימטריות | חבורה דיהדראלית (D8) |
| שטח(*t* הוא אורך הצלע) | {\displaystyle 2(1+{\sqrt {2}})t^{2}}{\displaystyle \simeq 4.828427t^{2}.} |
| זווית פנימית(מעלות) | 135° |

**מתומן** (אנגלית: **Octagon**) הוא מצולע בעל שמונה צלעות. סכום זוויותיו הפנימיות הוא 1080°. במתומן יש 20 אלכסונים.

שימושים
-------

תמרור עצור הוא התמרור היחיד שצורתו מתומן משוכלל, וצורה זו נבחרה כדי להבליט אותו.

ישנם מבנים מפורסמים, שבסיסם הוא מתומן. מסגד כיפת הסלע בעל בסיס מתומן. המבנה נבנה בסגנון אופייני לכנסיית באותה תקופה. כנסיית בית פטרוס שבכפר נחום מתומנת, כמו גם הקתיסמה - כנסייה הרוסה בין ירושלים לבית לחם. המגדל וארבעת חדרי התצוגה של מוזיאון רוקפלר בירושלים הם מתומנים. קתדרלת בורגוס הגותית בספרד מפורסמת בין השאר בזכות מגדל המצלב שלה וקפלת קונדסטייבל, שניהם מבנים מתומנים שבולטים מהם שמונה צריחים מחודדים. המגדלור שבנה הורדוס בקיסריה היה בעל בסיס מתומן. לחלק קטן ממצודות הטגארט, שנבנו בארץ כדי לדכא את המרד הערבי הגדול, אותו חלק, שנבנה ליד גדר הצפון, היה בראשון מגדל מתומן. מגדל זה היווה השראה לאיור סמל משמר הגבול.

* תמרור עצור הוא מתומן משוכלל.תמרור עצור הוא מתומן משוכלל.
* אריזת פיצה, בצורת מתומן (לא משוכלל).אריזת פיצה, בצורת מתומן (לא משוכלל).
* מגדל מתומן; חזית מוזיאון רוקפלר בשנות ה-30 של המאה ה-20.מגדל מתומן; חזית מוזיאון רוקפלר בשנות ה-30 של המאה ה-20.
* מסגד כיפת הסלע במראה אווירי חצי-צידי. בסיס המסגד הוא מתומן משוכלל.מסגד כיפת הסלע במראה אווירי חצי-צידי. בסיס המסגד הוא מתומן משוכלל.
* מצודת טגארט ביישוב מג'ד אל-כרום, המשמשת כיום כמסעדה. בראשה מגדל שמירה מתומן.מצודת טגארט ביישוב מג'ד אל-כרום, המשמשת כיום כמסעדה. בראשה מגדל שמירה מתומן.

מתומן משוכלל
------------

מתומן משוכלל הוא מתומן שכל צלעותיו שוות וכל זוויותיו הפנימיות שוות. מתומן משוכלל מיוצג בסימול שלאפלי {8}.
הזווית הפנימית בכל קודקוד של מתומן משוכלל היא 135°.

השטח של מתומן משוכלל שאורך הצלע שלו הוא a נתון בנוסחה

{\displaystyle A=2\cot {\frac {\pi }{8}}a^{2}=2(1+{\sqrt {2}})a^{2}\simeq 4.828427a^{2}}
כאשר משתמשים ב-r (רדיוס המעגל החסום) השטח הוא

{\displaystyle A=4\sin {\frac {\pi }{4}}R^{2}=2{\sqrt {2}}R^{2}\simeq 2.828427R^{2}}
כאשר משתמשים ב-R (רדיוס המעגל החוסם) השטח הוא

{\displaystyle A=8\tan {\frac {\pi }{8}}r^{2}=8({\sqrt {2}}-1)r^{2}\simeq 3.3137085r^{2}}
שני המקדמים האחרונים מגבילים את ערכו של הקבוע המתמטי פאי.

שטח המתומן (בכחול) שווה לשטח הריבוע  
פחות שטחי המשולשים (בירוק)
נוסחה נוספת למציאת השטח היא

{\displaystyle \ A=S^{2}-a^{2}}
כאשר {\displaystyle \ S} הוא הגובה של המתומן, או האלכסון השני באורכו, ו-{\displaystyle \ a} הוא האורך של אחת הצלעות. ניתן להוכיח זאת אם לוקחים מתומן, מציירים סביב הצד החיצוני שלו ריבוע, כאשר ארבע מתוך שמונה הצלעות של המתומן נוגעות בכל אחת מצלעות הריבוע, ואז לוקחים את המשולשים ישרי הזווית שנותרו בצדדים ומניחים אותם כאשר הזווית הישרה מצביעה פנימה, ויוצרים ריבוע. הצלעות של ריבוע זה הן באותו אורך של צלעות המתומן. לכן שטח המתומן שווה לשטח הריבוע הגדול (שחוסם את המתומן) פחות שטח הריבוע הקטן (שמורכב מהמשולשים), כלומר {\displaystyle \ A=S^{2}-a^{2}}.

### בנייה

בנייה בסרגל ובמחוגה של מתומן משוכלל מודגמת להלן:

אטימולוגיה עברית
----------------

המתומן אינו נקרא "משומן" כדי להבדילו מהמילה המתארת חפץ המרוח בשמן. האות ש' והאות ת' הן אותיות מתחלפות בשפות שמיות, כמו ערבית וארמית (לדוגמה תמניא בארמית, שמונה; תמן, שם; ).

החלפה זו נוצרה בשלב מאוחר יחסית בעברית החדשה וניתן למצוא מקורות ישנים כמו בבניין מוזיאון רוקפלר, שחלקים ממנו מכונים בתבליט הקיר בשמות כמו "המשומן הדרומי", "המשומן הצפוני" וכדומה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מתמן** |
| ויקימילון ערך מילוני בוויקימילון: **מתמן משכלל** |
| ויקישיתוף תמונות ומדיה בוויקישיתוף: **מתומן** |

* כיצד לחשב את שטח המתומן (באנגלית)
* הגדרה ותכונות של מתומן (כולל אנימציות) (באנגלית)
* מתומן, באתר MathWorld (באנגלית)

הערות שוליים
------------

1. ↑  האם יהודים הם שבנו את כיפת הסלע כבית מקדש שלישי? ארנון סגל, 11/10/2017, nrg

| מצולעים ופאונים |
| --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |
| מצולעים |
| לפי מספר צלעות | משולש • מרובע • מחומש • משושה • משובע • מתומן |
| משולשים | משולש ישר-זווית • משולש שווה-שוקיים • משולש שווה-צלעות |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |
| כוכבים | פנטגרם • מגן דוד • אניאגרם |
| תכונות | מצולע משוכלל • מצולע שווה-צלעות • מצולע קמור • כוכב |
| פאונים |
| פאונים משוכללים | ארבעון • קובייה • תמניון • תריסרון • עשרימון |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |
| תכונות | פאון משוכלל • פאון משוכלל למחצה • פאון ארכימדי |
| הכללות |
| הכללות | סימפלקס • היפרקובייה • טסרקט |